CELEX: 32007R0869
Language: bg
Date: 2007-07-23 00:00:00
Title: Регламент (ЕО) № 869/2007 на Комисията от 23 юли 2007 година за освобождаването на гаранции, свързани с правата за внос в рамките на някои тарифни квоти за внос в сектора на говеждото и телешкото месо във връзка с присъединяването на България и Румъния към Европейския съюз

24.7.2007   
            
            
               BG
            
            
               Официален вестник на Европейския съюз
            
            
               L 192/19
            
         
      РЕГЛАМЕНТ (ЕО) № 869/2007 НА КОМИСИЯТА
   
   от 23 юли 2007 година
   за освобождаването на гаранции, свързани с правата за внос в рамките на някои тарифни квоти за внос в сектора на говеждото и телешкото месо във връзка с присъединяването на България и Румъния към Европейския съюз
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за присъединяване на България и Румъния,
   като взе предвид Акта за присъединяване на България и Румъния, и по-специално член 41 от него,
   като имат предвид, че:
   
               (1)
            
            
               До 31 декември 2006 г. вносът в Общността на някои видове живи животни от рода на едрия рогат добитък в рамките на някои тарифни квоти за внос, отворени за България и Румъния на многогодишна основа с Регламент (ЕО) № 1217/2005 на Комисията от 28 юли 2005 г. за определянето на подробни правила за прилагането на тарифна квота за някои видове живи животни от рода на едрия рогат добитък с произход от България, предвидена в Решение 2003/286/EО на Съвета (1), и с Регламент (ЕО) № 1241/2005 на Комисията от 29 юли 2005 г. за определянето на подробни правила за прилагането на тарифна квота за някои видове живи животни от рода на едрия рогат добитък с произход от Румъния, предвидена в Решение 2003/18/EО на Съвета (2), бяха обект на предоставяне на права за внос, управлявани чрез лицензии за внос. От 1 януари 2007 г. тези лицензии за внос не биха могли да бъдат използвани за подобна търговия.
            
         
               (2)
            
            
               Някои права за внос, предоставени през юли 2006 г. и валидни обикновено до 30 юни 2007 г., не са били използвани изобщо или са били използвани само отчасти. Неизпълнението на ангажиментите, поети във връзка с тези права за внос, следва да води до загубата на предоставените гаранции. Като се има предвид, че подобни ангажименти повече не могат да бъдат изпълнени след присъединяването на България и Румъния, е необходимо да се приеме мярка, считано от датата на присъединяване на тези две страни, предвиждаща освобождаването на гаранциите за правата за внос в рамките на тези тарифни квоти за внос.
            
         
               (3)
            
            
               Мерките, предвидени в настоящия регламент, съответстват на становището на Управителния комитет по говеждо и телешко месо,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   По искане на заинтересованите страни, внесените гаранции за права на внос в приложение на член 5, параграф 1 от Регламент (ЕО) № 1217/2005 и на член 5, параграф 1 от Регламент (ЕО) № 1241/2005 следва да бъдат освободени при следните условия:
   
               а)
            
            
               кандидатът е заявил и получил права за внос по квота:
               
                           i)
                        
                        
                           предвидена в член 1 от Регламент (ЕО) № 1217/2005, или
                        
                     
                           ii)
                        
                        
                           предвидена в член 1 от Регламент (ЕО) № 1241/2005,
                        
                     
         
               б)
            
            
               правата за внос са били използвани само отчасти или не са били използвани изобщо от 1 януари 2007 г.
            
         2.   Гаранциите, предвидени в параграф 1, следва да бъдат освободени пропорционално на правата за внос, които не са били използвани до 1 януари 2007 г.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Прилага се от 1 януари 2007 година.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 юли 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 199, 29.7.2005 г., стр. 33. Регламент, отменен с Регламент (ЕО) № 1965/2006 (ОВ L 408, 30.12.2006 г., стр. 39).
   
      (2)  ОВ L 200, 30.7.2005 г., стр. 38. Регламент, отменен с Регламент (EО) № 1965/2006.